ציור מדהובאני

ציור מדהובאני (או ציור מיתילה) הוא סוג אומנות נשים מחבל ארץ מיתילה שבמדינת ביהר בהודו וכן בנפאל. הציור נעשה באמצעות האצבעות, זרדים, מברשות, חודי-עטים וגפרורים, ומשתמש בצבעים ופיגמנטים טבעיים. הוא מאופיין בדגמים גאומטריים המושכים את העין. אומנות זו כוללת תכנים טקסיים המקושרים לאירועים מסוימים, כגון לידה או נישואין, פסטיבלים, כגון הולי, סוריה שאסטי, קאלי פוג'ה, אופניאנה, ודורגה בוג'ה.

== מקורות ==
הציור המדהובאני/מיתילה הוא באופן מסורתי אומנות של נשים מקהילות שונות בחבל ארץ מיתילה בהודו ונפאל, ומחוז מדהובאני הוא מרכז ייצוא עיקרי של ציורים אלה. במקור, סגנון הציור היה בעיקר באומנות קיר או רצפה ברחבי האזור, ובזמנים עכשוויים התפתח גם לציור על נייר, בד, וקנבס, בעיקר במדהובאני, ומשום כך מה שהיה ידוע בעיקר כ"ציור מיתילה" מוכר היום גם כ"ציור מדהובאני". הציורים המדהובאנים עשויים מדבק אבקת אורז, אוכרה וצמחים אחרים. 
== סגנונות ==
לאמנות המדהובאנית יש חמישה סגנונות ייחודיים, והם בהרני (Bharni), קאצ'ני (Katchni), טנטריק (Tantrik), גודנה (Godna), וקוהבר (Kohbar). בשנות ה-1960s, הסגנונות גודנה, בהרני וטנטריק צוירו בעיקר על ידי נשים ברהמיניות, מהקאסטה הגבוה. הנושאים של הציורים היו בעיקר דתיים, כשהם מתארים אלים ואלות, ואת החי והצומח. הציורים של נשות הקאסטות הנמוכות כללו בעיקר היבטים של חיי היומיום, סמלים, סיפורי הדמות ראג'ה שאילש, שומר הכפר, וכדומה. אבל מאז, אמנות המדהובאני עברה גלובליזציה, וכבר אין הבדלים מבוססי מעמד, והאמניות עובדות בכל הסגנונות.

== הכרה ==
הציור המדהובאני זכה להכרה רשמית ב-1969 כאשר סיטה דווי זכתה בפרס המדינה מטעם ממשלת ביהאר. בשנת 1975, נשיא הודו העניק את פרס פדמה שרי לג'גדמבה דווי, ואת הפרס הלאומי לסיטה דווי, שתיהן אמניות מדהובאני. סיטה דווי זכתה בפרס פדמה שרי ב-1981, את פרס ראטנה ביהאר ב-1984, ואת פרס שליפ גורו ב-2006. בשנת 1984 גנגה דווי זכתה בפרס פדמה שרי. מהסונדרי דווי זכתה בפדמה שרי בשנת 2011. באווה דווי, ימונה דווי, שאנטי דווי, צ'אנו דווי, בינדשווארי דווי, צ'נדרקלה דווי, שאשי קאלה דווי, לילה דווי, גודווארי דוטה, בהארטי דאיאל, מאנישה ג'הה, אמבריקה דווי, וצ'נגרבהושאן גם זכו בפרס הלאומי. 

== גלריה ==
<gallery>
File:Madhubani Painting Exhibition.jpg|ציור מדהובאני המוצג במוזיאון במומבאי
File:Madhubani folk art (modern representation).jpg|ציור מדהובאני מודרני
File:Madhubani Mahavidyas.jpg|Madhubani Mahavidyas
</gallery>

== לקריאה נוספת ==
<div class="mw-content-ltr">
* (ראה מדד: p. &#x20;148-152)
</div>

== קישורים חיצוניים ==

* [http://lostindianart.com/madhubani-art/ Madhubani - age old rural art from in Bihar]
* [https://www.artzolo.com/madhubani-paintings אוסף ציורים מדהובאנים מאמניות מובילות]
* [http://www.newindianexpress.com/cities/bengaluru/article569814.ece בריאיון עם עיתון Indian Express, האמונית המדהובאנית וידושיני חולקת את השקפותיה על שימור אמנות מסורתית, כולל אומנות מיתילה.]
* [http://www.bhartidayal.com/ אתר האמנית בהארטי דאיאל]
* [http://www.paramparaproject.org/individuals_gauri-mishra.html אתר משרד התרבות ההודית, עם האומנית גאורי מישרה]
* [http://www.gaurimishra.com/ אתר האומנית גאורי מישרה 'Maaji of Madhubani']
* [http://www.madhubani-art.in/ ציורי מיתילה]
* [http://www.madhubani.com/ האתר של האומנית מאנישה ג'הה ומרכז האומנות מדהובאני]
* [https://web.archive.org/web/20180612141026/http://curiokat.com/madhubani-paintings-all-you-need-to-know-about-the-quintessential-elegance/ Madhubani Paintings-All You Need to Know About the Quintessential Elegance]
* [https://web.archive.org/web/20180522022255/http://mithilapaintings.org/ Mithila Painting, Benipatti, Madhubani * mithilapaintings.org]

== הערות שוליים ==

קטגוריה:אמנות
קטגוריה:הודו: תרבות
קטגוריה:נפאל: תרבות